জন্মসূত্রে ভিয়েতনামি হলেও ছেলেটি থাকে অস্ট্রেলিয়ায়। ব্যাঙ্ক অফ অস্ট্রেলিয়ার কর্মী। এই পর্যন্ত সবই ঠিক ছিল। যত গোল বাধলো ফেসবুকে অ্যাকাউন্ট খুলতে গিয়ে। ভিয়েতনামি উচ্চারণে ‘ফু দ্যা বিচ’ নামটির ইংরেজি বানান বেশ অশ্লীল মনে হেয়েছে ফেসবুকের। কারণ ইংরেজি উচ্চারণে তা ‘ফাক্ দ্যা বিচ’ হয়ে যায়। বেচারা ফু! অন্যান্য সমবয়স্ক ছেলেদের মতো দিব্য চাকরি করে। ভালোবাসে নানা ধরনের গাড়ি। আর তাকেই কিনা ‘ভুল নাম’ ব্যবহার করার দায়ে একটু জায়গা দিচ্ছে না সোশ্যাল মিডিয়া! পরে অবশ্য পাসপোর্টের ছবি ফেসবুকে আপলোড করায় সমস্যার সমাধান হয়। পুরো ঘটনা বর্ণনা করে পরে একটি পোস্টও লিখেছেন ফু।

‘ফু দ্যা বিচ’-এর পরিচয়পত্র
ফেসবুকে এর আগে একই সমস্যার সম্মুখীন হন আইসিস নামে একটি আট বছরের শিশু। ইংরেজিতে নামের বানান ‘আইএসআইএস’ হওয়ায়, সোশ্যাল নেটওয়ার্ক তাঁকে সন্ত্রাসবাদী বলে ব্যান করে দেয়। মিশরীয় দেবী আইসিস হল ‘আদর্শ জননী’। সেই দেবীর নামানুসারেই কন্যার নাম রেখেছিলেন সিডনির লেসকিয়ান দম্পতি।